26. Սույն հրահանգի 25-րդ կետում նշված դրույքաչափերով հարկային գործակալի պահած (գանձած) գումարները համարվում են Հայաստանի Հանրապետությունում օտարերկրացու համար հարկի վերջնական գումար, բացառությամբ այն դեպքերի, երբ նա ռեզիդենտ է, որի դեպքում հարկը հաշվարկվում է սույն հրահանգի 18-րդ կետի 1-րդ ենթակետում նշված դրույքաչափերով (ամսական հարկվող եկամտի նկատմամբ), կամ` Հայաստանի Հանրապետությունում իրականացրել է ձեռնարկատիրական գործունեություն (հաշվի առնելով սույն հրահանգի 33-րդ կետի պայմանները), որի դեպքում հարկը հաշվարկվում է սույն հրահանգի 18-րդ կետի 2-րդ ենթակետում նշված դրույքաչափերով (տարեկան հարկվող եկամտի նկատմամբ):